Odense Adresse-Contoirs Efterretninger, 1799-07-12
Onsdagen den 17de Julii førstkommende om Eftermiddagen Kl. 3 Slet bliver efter Vedkommendes Begiering foretaget 2den Auction, og, om antagelig Bud skeer, strax bortsolgt følgende Eiendomme, afg. Kiæmner Knud Langhoff og efterladte Enke deres fælleds Boe tilhørende, nemlig: 1) Den af Enken iboende Gaard, beliggende under No. 41. Overgade, og bestaaende af følgende Bygninger: a) Stuehuset til Gaden 10 Fag, 2 Etager, Muur= og Bindingsværk, med Kielder under og Jndkiørsel fra Gaden; b) I Gaarden. paa den Vesten Side 8 Fag, 2 Etager, indrettet til Kiøkken og Bryggerhuus; c) Paa samme Side 5 Fag, 1 Etage, indrettet til Staldrum m.v.; d) Et Tverhuus imod Norden af 13 Fag, 2 Etager, indrettet til Staldrum og Forderhuse. e) Paa Østen Side 7 Fag Halvtag indrettet til Tørve= og Brændehuus m.v.; f) J Baggaarden en Tilbygning paa 3 Fag, 1 Etage, indrettet til Staldrum m.v.; g) Til Gaarden 2de Gaardsrum og udi den forreste et Vandsted med Pompe=Redskab. 2) Udi Præstestrædet under No. 120 og 121 15 Fag Huus, 1 Etage, Muur= og Bindingsværk, indrettet til 4re Leievaaninger og en Rytter=Baraqve, med fornøden Gaardsrum. Thi ville de Lysthavende indfinde sig ved Auctionen, som holdes i bemeldte Gaard. Odense den 5te Julii 1799. L. M. Bendz. No. 4. Cytimus 24 s. Hans Koefoed, Hans Kongelige I Majestæts Etatsraad og Landsdommer i Fyen og Langeland, Lauriz Martin Bendz, Hans Kongelige Majestæts Landsdommer i Fyen og Langeland, og Auctions=Directeur i Odense; Johan Jacob Mylius, Hans Kongelige Majestæts vice Landsdommer i Fyen og Langeland og Herredsfoged i Rauneberg Herred; Johannes Uldall, Hans Kongelige Majestæts vice Landsdommer i Fyen og Langeland og Byefoged i Svendborg; Stephan Jørgensen, Hans Kongelige Majestæts vice Landsdommer i Fyen og Langeland og Byefoged i Rudkiøbing; Jens Benzon, Hans Kongelige Majestæts Kammerjunker og vice Landsdommer i bemeldte Fyen og Langeland, giøre vitterligt: at for os have andraget Søren Borring til Rønnemoesegaard, hvorledes han, i Følge erholden Opreisning af 20de i forrige Maaned, til at paaanke den udi afgangne Jørgen Andersens Skifte i Stige, den 11te Junii sidst, afsagde Decision, samt en Kongelig Opreisning ligeledes af 20de i forrige Maaned, hvorved det tillades, med Aar og Dags Varsel, at maae ved Stevning indført i de Kiøbenhavnske Berlingske Aviser, de Fyenske Avisar og den Altonaer Mercur, indvarsle saavel Creditorerne som alle andre Vedkommende i berørte Stervboe, til at tage til Gienmæle udi den ved Fyenboe Landsting svævende Sag og det med lige saa megen Gyldighed, som om Stevningen, ved enhvers Boepæl, med behørig Varsel var bekiendtgjort, skal finde sig beføiet, som Prætendent i berørte Stervboe, at lade indstevne til bedre Rets Nydelse og Underkiendelse, den deri afsagde Decision. Thi indstevnes herved i Continuation af den i Sagen udtagne Hoved=Stevning af 3die December sidst, Skifteforvalteren S. T. Hr. Kammerherre Friderich, Buchwald, Ridder, med Aar og Dags Varsel til at møde inden Fyenboe Landsting den Dag i October Maaned næstkommende Aar 1800, som Landstinget vorder berammet at holdes paa den Tid Retten sædvanlig holdes, sin afsagde Skifte=Decision at til= og forsvare. Jligemaade til Doms Lidelse indstevnes til samme Tid og Sted at møde alle Stervboens Creditorer, som enten have faaer fuld eller pro qvota Udlæg for deres Fordringer, og om hvis Præference for Appellanten der kunde være eller blive Qvæstion nemlig: Skipperne Peder Jacobsen og Niels Fischer, samt Wentzel Tornøe i Stige, Hans Schouboe ibid., Kammerraad Holm, Viinhandler Sørensen, Madame Eilschou og Baronesse Brochdorff i Odense, Directeurerne for det Glorupske Legatum, Forpagter Hansen paa Hellerup, Lars Andersen, Torup, Frands Jensen i Rastrup, Forvalter Møller paa Raunholt, Jens Nielsen i Hiadstrup, Thomas Hansen i Allesøe, Forvagter Berg paa Hofmannsgave, Jens Knudsen i Hasmark, alle her i Fyen, Grosserer Peter Johansen, Kiøbmand Wassand og Krigsraad Laub i Kiøbenhavn, Agent Krohn i Bergen, Kiøbmand Christian Wind i Drammen, Kiøbmand Hoff i Christiania, Kiøbmand Bernt Einersen og Skipper Ol Pedersen Ascherøe, alle i Norge, samt J. Mathias Hartmann, i Lübeck og Johan Jacob Roskamp i Elbingen, de Afdødes Enker eller Arvinger med Laugværger og Formyndere. I øvrigt indstevnes ligeledes alle andre Creditorer og øvrige Vedkommende under bemeldte Jørgen Andersens Skifte for under Sagen, hvis de agte det fornøden, at tage til Gienmæle. Parterne medtage hvad de til deres Sags Tarv ansee for tienlig, da herom skal gaaes som Lov og Ret medfører; hvorhos erindres, at de Jndstevnte hverken kan vente Lavdag eller Forelæggelse. - Til Bekræftelse under Landstingets Segl og Landstingshørerens Underskrift. (L. S.) Odense den 29 Mai 1799. R. Rasmussen.